﻿ EFECTE ALE MIGRAŢIEI INTERNAŢIONALE ASUPRA LOCUIRII ÎN RURALUL ROMÂNESC.  CAZUL COMUNEI MARGINEA, JUDEŢUL SUCEAVA, ROMÂNIA ANDRA JACOB (LARIONESCU) aterialul se bazează pe o cercetare calitativă de teren ce a demarat în vara anului 2009, ca urmare a unui proiect doctoral în M specializarea sociologie, ce avea ca scop observarea locuinţelor construite de emigranţi în mediul rural. Lucrarea are un caracter descriptiv, încercând să ofere o prezentare succintă a fenomenului migraţional şi a impactului acestuia asupra locuirii în ruralul românesc în general şi a comunei Marginea în particular. Articolul este alcătuit din cinci secţiuni. Prima parte trasează rolul şi locul locuinţei în cadrul fenomenului migraţional, ca şi impactul acestuia asupra locuinţelor din zona de origine a migranţilor. Partea a doua este dedicată metodologiei folosite în cursul cercetării de teren. Urmează două secţiuni ce descriu comunitatea studiată şi efectele migraţiei internaţionale pe plan local, tratând în special aspecte ale locuirii. În final vom prezenta pe scurt modul în care migraţia a schimbat peisajul rural în satul de origine al migranţilor. Cuvinte-cheie: locuinţă, arhitectură, migraţie internaţională, satul de origine. INTRODUCERE Migraţia internaţională este strâns legată de inovaţie atât în cadrul practicilor de locuire şi de construcţie, cât şi a arhitecturii locuinţei rurale, prin accesarea de resurse, modele şi informaţii noi, ca şi prin transformarea rolurilor pe care indivizii le joacă în cadrul familiei şi a comunităţii de origine. Migraţia conduce la 12 şi obţinerea unui nou status social, transformări schimbarea stilului de viaţă vizibile mai ales la nivelul gospodăriei şi locuinţei migranţilor din mediul rural, Adresa de contact a autorului: Andra Jacob (Larionescu), Universitatea Spiru Haret, Facultatea de Arhitectură, Str. Ion Ghica, nr. 13, sector 3, Bucureşti, e-mail: usharh_jacob.andra@spiruharet.ro; andra_leti@yahoo.com. 1 M. Vasile defineşte stilul de viaţă ca fiind „un principiu central al vieţii, care marchează diversitatea posibilă de conduite cotidiene în cadrul aceluiaşi mod general de trai determinat de condiţiile accesate de respectiva clasă socială” (Vasile, 2011: 122). 2 Pentru o definire a status-ului vezi Turner, B. (1998), Statusul, traducere din limba engleză de Adina Preda. Bucureşti, Editura DU Style. CALITATEA VIEŢII, XXVI, nr. 3, 2015, p. 238–263 2 EFECTE ALE MIGRAŢIEI INTERNAŢIONALE 239 construirea unei case în satul de origine constituind una dintre ţintele parcursului migratoriu. Pe măsură ce casa devine un semn al succesului şi mobilităţii sociale ascendente, aceasta atrage o mare parte din economiile şi remitenţele migranţilor, noile locuinţe contribuind la schimbarea radicală a peisajului rural. Fenomenul este bine ilustrat de unul dintre locuitorii comunei Marginea: „ceea ce Ceauşescu nu a reuşit la nivelul urbanizării, pierderii tradiţiilor şi a identităţii locale au făcut-o capitalismul, deschiderea graniţelor şi migraţia în Italia” (interviu cu Lazăr 3/5/2006, Cingolani, 2009: 96). Investiţia într-o locuinţă ridicată în localitatea de origine nu este ceva nou, specific ruralului românesc. Acelaşi fenomen este observat şi de alţi cercetători sociali, în zone din Portugalia (Charbit şi alţii, 1997; Schiltz, 2003; Villanova, 2006), Italia (Miranda, 1994), Senegal (Riccio, 2006), Maroc (Pinson, 2001), Algeria (Sayad, 1977), Republica Dominicană (Levitt, 1998), Mexic (Lopez, 2010), Filipine (Aguilar, 2009), Sri Lanka (Pathirage şi Collyer, 2011) sau Jamaica (Miller, 2008). Astfel, Villanova observă cum „[…] casa este plasată în centrul aventurii migratorii […] Se pare că pentru mulţi migranţi ce părăsesc mediul rural al provinciilor franceze sau de oriunde altundeva, există un raport direct între migraţie şi edificarea unei case în satul de origine” (Villanova, 1994: 20). În unele situaţii, locuinţa realizată de către migranţi în satul de origine devine o materializare a eforturilor financiare cumulate ale soţilor, o expresie a succesului social (Villanova, 2006), ce dobândeşte o semnificaţie aparte, în pofida perioadei scurte în care este locuită. Mai mult, ca urmare a expunerii cu oarecare ostentaţie a bogăţiei acumulate peste hotare, cu ocazia revenirilor temporare în ţară a migranţilor, dar şi a locuinţelor ridicate de către aceştia, în rândul comunităţii de origine se difuzează o adevărată cultură a migraţiei (Massey şi alţii, 1998; Riccio, 2006), ce incită tot mai mulţi localnici în a emigra, pentru a reduce deprivarea relativă în raport cu grupul migranţilor (Stark, Bloom, 1985; Massey şi alţii, 1998). În ceea ce priveşte spaţiul rural românesc, problema locuinţelor ridicate de migranţi în satul de origine este un subiect prezentat într-un mod concis, printre celelalte efecte ale migraţiei internaţionale a românilor (Ciobanu, 2004; Stan, 2005; Anghel, 2008, 2011; Cingolani, 2008, 2009; Boswell şi Ciobanu, 2009; Alexandru, 2012). Aici, construirea unei case ţine de sfera „realizării”: „De ce am plecat în Spania? Fiindcă am auzit că acolo se câştigă mai bine. Cât îţi ia aici ca să te realizezi? Să faci casă, maşină şi toate astea? Poate 20 de ani sau poate şi mai mult […]” (Şerban şi Grigoraş, 2000: 46). Într-adevăr, casa construită în sat de către migranţi devine o expresie a succesului familial şi individual, fiind unul dintre efectele vizibile ale migraţiei în străinătate, deoarece „nu este de ajuns să câştigi, trebuie ca aceşti bani să devină vizibili în ochii altora” (Diminescu, 1999: 2). Totuşi, un număr mic de cercetători sociali (sociologi şi antropologi) articulează analiza proceselor migratorii cu cea arhitecturală. Aceştia îşi propun să descrie într-o manieră mai mult sau mai puţin detaliată, efectele migraţiei internaţionale asupra locuinţei rurale şi a practicilor de construcţie. Cercetările lor 240 ANDRA JACOB (LARIONESCU) 3 se concentrează asupra ţării Oaşului sau a comunei Certeze (Diminescu, 1999; Moisa, 2010), Maramureşului (Nagy, 2009), a comunei Icuşeşti din jud. Neamţ (Alexandru, 2012) şi a unor localităţi din jud. Suceava – Marginea şi Cajvana – (Cingolani, 2009; Tue şi Toderaş, 2012). Astfel, Dana Diminescu (1999), studiind migraţia locuitorilor din Oaş în Franţa, subliniază faptul că în ţara de origine peisajul seamănă cu un şantier fără sfârşit. În această regiune din România, casa este legată de onoarea familiei, fapt ce-i determină pe părinţi să depună eforturi mari pentru a construi o locuinţă pentru fiecare dintre copiii lor, doar cel mai tânăr fiu rămânând acasă. Într-un alt studiu asupra migranţilor din Icuşeşti (jud. Neamţ), Monica Alexandru (2012) observă cum locuinţa ridicată în satul de origine are mai mult o valoare simbolică decât utilitară, fiind un semn al noului status accesat prin migraţie. Nu putem găsi aici nici o urmă a trecutului deoarece „totul este nou”. În Certeze, această investiţie „ostentativă în case, care adesea nu sunt terminate sau locuite, sfidează toate legile economiei în termeni de profit şi de creştere a venitului” (Moisa, 2010: 64). Totuşi, mai multe studii sugerează faptul ca acest comportament specific migranţilor din rural, de a investi într-o locuinţă ridicată în satul de origine, îşi are rădăcina în trecut, fiind fie o continuare a dorinţei de a fi identificat cu un „bun gospodar” (Mihăilescu, 2011; Alexandru, 2012), fie o continuare a concurenţei existente între vecini sau membri comunităţii (Diminescu, 1999; Moisa, 2010). Într-adevăr, concurenţa tacită existentă între membrii comunităţii se manifestă şi la nivelul locuirii, prin construirea unor case „făloase” (Diminescu, 1999; Moisa, 2010, 2011; Mihăilescu, 2011). Preferinţa pentru materiale şi modele de „import”, considerate superioare (Cingolani, 2009), a condus în unele cazuri la apariţia unor stiluri arhitecturale şi soluţii constructive neadaptate la specificul regional şi la condiţiile climatice ale localităţii de origine. Cu toate acestea, deşi noile locuinţe nu mai păstrează specificul local, anumiţi autori observă supravieţuirea unor forme şi practici de locuire din trecut (Cingolani, 2009; Moisa, 2010; Tue şi Toderaş, 2011). Spre exemplu, migranţii din Cajvana păstrează configuraţia tradiţională a anexelor, ce suferă doar o conversie funcţională: grajdul sau şura devin garaj, atelier sau bucătărie de vară (Tue şi Toderas, 2011). În Certeze, Moisa (2010) subliniază, de asemenea, această articulare a elementelor occidentale şi tradiţionale in practicile de amenajare a spaţiului domestic. Remitenţele, dar şi preocuparea de a investi într-o casă în satul de origine, au contribuit la dezvoltarea economică a regiunii prin apariţia „actorilor intermediari” (Diminescu, 1999: 7), în special în domeniul construcţiilor şi al materialelor de construcţie. De asemenea, sectorul imobiliar local a cunoscut o dezvoltare fără precedent. Astfel, în 1996 numai în Certeze au fost ridicate în jur de 314 vile, iar o casă situată în centrul satului se vindea cu un preţ nemaîntâlnit – echivalentul a 100 000 dolari (Diminescu, 1999). În mod asemănător, Daniel Pop subliniază şi el acest efect al migraţiei internaţionale şi al remitenţelor: creşterea preţului tranzacţiilor imobiliare în Huedin, jud. Cluj (Pop, 2006: 25). 4 EFECTE ALE MIGRAŢIEI INTERNAŢIONALE 241 REPERE METODOLOGICE Lucrarea se bazează pe colectarea de date (la nivel micro şi macro) referitoare la migraţia internaţională a românilor (cu accent pe comuna Marginea şi jud. Suceava), ca şi pe o cercetare calitativă, de tip exploratoriu mai degrabă decât structurat, desfăşurată în intervalele iulie–octombrie 2009, iulie–octombrie 2010 şi august 2011, în comuna Marginea. Cercetarea s-a concentrat pe sferele de influenţă ale migraţiei asupra locuinţei rurale: arhitectură, materiale, metode şi tehnici de construcţie şi practici de locuire. Respondenţii au fost selectaţi după criteriul disponibilităţii şi pe baza reţelelor existente în comună (de rudenie, prietenie, vecinătate), prin urmare datele nu sunt statistic reprezentative pentru comuna Marginea. Am folosit metoda observaţiei 3 (participativă şi neparticipativă) şi tehnica interviului calitativ. Astfel, am realizat 45 de interviuri (35 cu gospodării de migranţi sau rude ale acestora şi 10 cu nonmigranţi). În plus, am colectat informaţii de la cca. 100 de subiecţi, atât migranţi cât şi nonmigranţi. Printre aceştia se numără persoane-cheie din comună, precum: viceprimarul, inginerul de la direcţia de urbanism, secretarul primăriei, doi salariaţi ai primăriei, un profesor de istorie – fiul fostului primar din perioada comunistă –, o educatoare, şase meseriaşi, şase antreprenori din sectorul construcţiilor (din care patru activau în Marginea şi doi în Italia), un inginer – angajat al unei firme de construcţii acoperişuri, patronii a trei pensiuni turistice din comună, bătrâni ai satului, foşti olari. De asemenea, am observat locuinţele migranţior în raport cu cele ale părinţilor sau bunicilor acestora sau în relaţie cu locuinţele tradiţionale din comună, realizate înainte de 1989, cu scopul de a înţelege mai bine poziţionarea acestora în raport cu practicile de locuire şi modele arhitecturale locale. Datele culese pe teren au fost corelate cu informaţii preluate din diferite documente sociale scrise (publicaţiile Institutului Naţional de Statistică, documente ale administraţiei publice locale, o lucrare realizată de către antropologul Cingolani despre migranţii din Marginea, o enciclopedie a comunei şi o monografie geografică a acesteia) şi nescrise (fotografii ale unor evenimente şi case vechi din Marginea realizate de locuitori ai comunei). COMUNITATEA STUDIATĂ ÎN CONTEXTUL MIGRAŢIEI INTERNAŢIONALE Comuna Marginea este o localitate situată în partea nordică a judeţului Suceava, la doar 8 km de municipiul Rădăuţi, 15 km kilometri de oraşul Solca şi 48 km de municipiul Suceava. 3 Am încercat să dezvolt o relaţie familiară cu diferiţi localnici sau migranţi, cu scopul de a le câştiga încrederea pentru a fi în măsură de a-i revedea cu ocazia vizitelor repetate în localitate. În consecinţă, m-am cazat pentru câteva zile pe parcursul anilor 2009, 2010 şi 2011 în locuinţa patroanei unei pensiuni din comună, ea însăşi un fost migrant, conversând cu aceasta şi observând practicile de locuire ale familiei (lărgite), am participat la diverse activităţi alături de migranţi sau locuitori ai satului, am servit masa atât în casele migranţilor sau sătenilor, cât şi în principalele (două) restaurante ale comunei, ce aparţin unor foşti migranţi şi am cumpărat sau primit în dar diferite produse (de obicei alimentare) de la localnici. 242 ANDRA JACOB (LARIONESCU) 5 Figura 1 Harta României cu evidenţierea comunei Marginea în cadrul jud. Suceava Sursa: http://www.harta-romaniei.blogspot.com. Localitatea bucovineană, Marginea, se învecinează la nord cu comuna Horodnic, la est cu comuna Volovăţ şi municipiul Rădăuţi, la sud cu comuna Arbore şi oraşul Solca, iar la vest cu comuna Suceviţa şi satul Voievodeasa. Aşezarea este străbătută de la est la vest de râul Suceviţa – un afluent al Sucevei –, dar şi de căi de circulaţie importante, precum: drumul naţional DN 17 A (ce leagă municipiul Rădăuţi de Câmpulung Moldovenesc), fiind şi drum de circuit european, şi drumul naţional DN 2E (între Putna şi Gura Humorului). Situarea localităţii de-a lungul unei artere de circuit european şi în apropierea bisericilor înscrise în patrimoniul mondial UNESCO îi conferă şi o importanţă turistică. Turismul are aici un pronunţat caracter cultural şi religios, monumentele de arhitectură fiind vizitate atât de turişti străini cât şi români. În anul 2011, localitatea era cea mai mare comună din judeţul Suceava, având o populaţie de 10 529 locuitori. Evoluţia populaţiei a fost spectaculoasă: în 1784 număra 475 persoane, în 1890 – 3 203 locuitori (Crăciun şi Popescu, 2007), în 1992 – 8 519 locuitori, în 2002 – 9 511 locuitori, pentru ca în prezent (2011) să se ridice la peste 10 500 locuitori (INS). Mai mult, densitatea medie a populaţiei din comună a crescut 22 de la 34,1 loc./km în 1872 la 90,3 loc./kmp în 1977 ajungând la 125 loc./km în 2002 2 (Crăciun şi Popescu, 2007), cu mult peste media judeţului Suceava (80,5 loc./km ) 2 ) pentru acelaşi an (INS). şi a densităţii medii la nivelul ţării (91,0 loc./km 6 EFECTE ALE MIGRAŢIEI INTERNAŢIONALE 243 Figura 2 Poziţionarea comunei Marginea pe harta judeţului Suceava Sursa: http://www.siteimobiliare.ro/imobiliare/Suceava/. Figura 3 Evoluţia populaţiei comunei Marginea Sursa: INS. 244 ANDRA JACOB (LARIONESCU) 7 Situaţia ar putea fi explicată prin numărul mare de copii întâlnit la unele 4 familii (de religie ortodoxă şi neoprotestantă), dar şi prin faptul că Moldova se caracterizează printr-un nivel crescut al natalităţii, ce se reflectă pozitiv în volumul populaţiei, tinerii având o pondere mare în cadrul acesteia. Într-adevăr, la Marginea, la recensământul din 2002, segmentul de vârstă 15–29 ani cuprindea 2 630 persoane (27,6% din totalul populaţiei comunei), în timp ce în segmentul de vârstă 30–59 se înregistrau 2 958 persoane (31% din populaţia comunei). La recensământul populaţiei şi locuinţelor din 18 martie 2002, procentul populaţiei inactive în populaţia totală era destul de ridicat: 5 902 persoane (62%) – din care 1 881 elevi şi studenţi, 1 527 pensionari, 1 183 casnice, 1 262 persoane întreţinute de alte persoane şi 20 persoane întreţinute de stat (INS). Numărul mare de persoane întreţinute de alte persoane ar putea fi efectul remitenţelor trimise de migranţi pentru întreţinerea membrilor familiei rămase în ţară. În anul 2002, judeţul Suceava se situa pe primul loc între judeţele cu minorităţi 5 religioase. În acelaşi an, în comuna Marginea, cultele religioase neoprotestante care activau în localitate cuprindeau 1 553 de persoane. Deci, se observă un procent ridicat (cca. 16%) al cultelor neoprotestante din localitate. În plus, comunităţile neoprotestante din Marginea reprezentau (în anul 2002) 22,7% din totalul neoprotestanţilor din mediul rural în jud. Suceava. Tabelul nr. 1 Populaţia comunei Marginea, după religie, la recensămintele din 2002 şi din 2011 Populaţia comunei Marginea, după religie la recensămintele din 2002 şi din 2011 Anul Total Ortodoxă 2002 9 511 7 933 63 1 463 27 23 – – – – 2011 8 376 6 643 62 1 577 29 13 10 14 11 8 Baptistă Sursa: INS. Penticostală Migraţia locuitorilor din Marginea, este bine documentată de antropologul italian Pietro Cingolani (2009), care a realizat o cercetare etnografică în Marginea 6 . Explorând trecutul socialist şi Torino (printre români) în perioada 2005–2007 Adventist de al ţării de origine a migranţilor, Cingolani caută, asemenea altor cercetători ziua a şaptea sociali (Diminescu, 1999; Moisa, 2010), rădăcinile mobilităţii subiecţilor analizaţi. Antropologul subliniază astfel că locuitorii din Marginea „au ajuns în pragul Altă religie 4 Anumiţi subiecţi proveneau din familii cu 10, 12 şi chiar 14 copii. 5 Cu toate acestea Cingolani (2009) susţine că numărul este mult mai mare – 3 800 persoane – Creştini după deoarece foarte mulţi erau plecaţi în străinătate. 6 evanghelie Cu toate acestea, atenţia acordată de către cercetător locuinţei rurale şi practicilor de locuire şi de construcţie este doar periferică, subiectul fiind tratat intr-un singur subcapitol al cărţii antropologului italian. Mozaica Martorii lui Iehova Nedeclarat 8 EFECTE ALE MIGRAŢIEI INTERNAŢIONALE 245 revoluţiei şi al marelui exod către Occident cu o puternică tradiţie de mobilitate internă şi chiar cu o cunoaştere discretă a realităţii din afara graniţelor României” (Cingolani, 2009: 75). Bazele legăturilor cu Statele Unite ale Americii au fost puse de către membri ai comunităţii penticostale din Marginea încă din perioada comunistă (Cingolani, 2009). Comunitatea penticostală din Marginea cuprinde 3 800 persoane, dintre care doar 1 300 se afla în ţară (Cingolani, 2009). Aceasta prezintă un grad mai mare de transnaţionalism în raport cu majoritatea populaţiei comunei, de religie ortodoxă (Cingolani, 2008). 7 Comuna Marginea este o localitate puternic marcată de migraţia internaţională. La momentul studiului, Italia era principala ţară de destinaţie a locuitorilor din Marginea. Astfel, dacă în 2007 România se plasa pe locul trei în topul primelor 16 ţări de origine a migranţilor din Italia (după Albania şi Maroc), în 2008 migranţii români sunt cei mai numeroşi, fiind urmaţi (la distanţă considerabilă) de albanezi şi marocani (ISTAT). La 1 ianuarie 2011, România se afla pe primul loc ca număr total de imigranţi în Italia (968 576 – 21,2% din totalul imigranţilor), din care 54,6% femei, urmată de Albania şi Maroc, variaţia volumului de imigranţi români în perioada 2010–2011 fiind doar de 9,1% (ISTAT). 8 Având (în 2009) aproximativ 1 000 de migranţi numai în Torino şi vecinătăţile acestuia, Marginea este unul dintre satele „campioane” (Diminescu, 2003) din punct de vedere al migratiei internaţionale. Într-adevăr, la Torino, numărul de migranţi români a cunoscut o evoluţie spectaculoasă: de la 5 237 rezidenţi români în 2001 (Cingolani, 2009) la 23 409 rezidenţi în Torino, în 2006 (ISTAT). Diferenţa între procentul femeilor şi cel al bărbaţilor este neglijabilă, cei mai mulţi încadrându-se în segmentul de vârstă cuprins între 25 şi 44 ani (ISTAT). La 1 ianuarie 2008, numărul românilor din Torino atinge 41 063 (ISTAT). Mai mult (din surse neoficiale), unul din patru români din provincia Torino provine din Moldova – Marginea, Bacău, Rădăuţi, Suceava. La data recensământului din 2002, persoanele plecate temporar în străinătate, indiferent de motiv, reprezentau 35,1 din mia de locuitori a judeţului Suceava, acesta situându-se pe locul şapte între celelalte judeţe ale ţării, fiind un judeţ „cu rate maxime de plecări temporare în străinătate” (Sandu, 2000b: 31). Astfel, în localitatea studiată, în perioada 1990–2007, se estimează că 3 000 de persoane au migrat la muncă în străinătate, în diferite ţări din Europa, în America de Nord şi în Israel, cei mai mulţi fiind localizaţi însă în apropierea oraşului Torino (Crăciun şi Popescu, 2007). În anul 2009, conform declaraţiilor viceprimarului comunei Marginea, un număr de 2 500 persoane erau plecate la lucru în străinătate, în timp ce în 2011, se ajunge la 2 153 de emigranţi. Numărul mare de emigranţi este explicat astfel: „satele care au o pondere mai mare decât media la nivel naţional sub aspectul prezenţei maghiarilor, catolicilor, protestanţilor sau neoprotestanţilor, au o pondere mare de populaţie de 30–59 ani, sunt de tip centru de comună şi se află 7 Marginea este o comună compusă dintr-un singur sat, cu acelaşi nume. 8 Din surse neoficiale. 246 ANDRA JACOB (LARIONESCU) 9 aproape de oraşe sau de drumuri de circuit european furnizează, tendenţial, un număr mai mare de plecări în străinătate” (Sandu, 2004: 184). Cei mai mulţi bărbaţi erau ocupaţi în construcţii. Dintre cei care s-au întors, majoritatea (bărbaţii) aveau propria lor afacere fie singuri (persoana fizică), fie în asociere cu un membru al familiei (soţie, frate). Cele mai multe afaceri sunt legate de domeniul construcţiilor. De asemenea, cei mai mulţi aveau rude plecate, sau care fuseseră în străinătate (părinţi, fraţi, surori, unchi, veri etc.). EFECTE ALE MIGRAŢIEI Comuna are un indice al dezvoltării IDC = 57, situându-se printre comunele dezvoltate ale ţării (Sandu şi alţii, 2009). Conform indicelui ATSR sate, Marginea este caracterizată ca fiind un sat de tranziţie de la tradiţional la modern, cu un nivel maxim de dezvoltare, de tip transnaţional. Într-adevăr, migraţia a favorizat apariţia actorilor intermediari, iar abandonarea de către migranţi a muncilor agricole şi mai ales a creşterii vitelor a condus la apariţia supermarketurilor, ce furnizează alimentele şi conservele care altă dată erau produse în gospodăriile locale. Figura 4 Marginea – „urme” ale migraţiei (2010) 10 EFECTE ALE MIGRAŢIEI INTERNAŢIONALE 247 În august 2012, pe parcursul unui alt sejur în municipiul Rădăuţi – cel mai 9 apropiat oraş de Marginea –, prima impresie avută a fost că migraţia este „peste tot”: şiruri lungi de maşini îngreunau circulaţia auto, iar atât pe străzi, cât şi în parcarea din centrul oraşului am observat numeroase maşini cu numere străine (Italia, Irlanda, Belgia etc.). În supermarket, o migrantă explica unei prietene cum a schimbat ţara de destinaţie, Italia, cu Germania. În centrul oraşului, una dintre firmele de transport călători afişa, pe panoul din faţa uşii, principalele ţări de destinaţie: Italia, Anglia, Austria, Germania, Irlanda. În plus, pe lângă numeroasele filiale ale unor bănci, amplasate în centrul oraşului Rădăuţi, am remarcat amenajarea unui spaţiu destinat jocurilor de noroc. Târgul olarilor, ce se organiza în Rădăuţi cu ocazia Zilelor Rădăuţiului, a fost mutat la sfârşitul lunii august şi începutul lui septembrie, când pleacă migranţii. Astfel aceştia pot lua înapoi cu ei „amintiri” din România, pentru cadouri. Mai mult, preţurile unor produse alimentare speciale, precum afinele şi cătina, ajunseseră (în 2011) mai mari decât în Bucureşti, poate tocmai datorită migranţilor interesaţi să cumpere produse ecologice. Acest aspect este remarcat şi de alţi cercetători: „Localnicii se plâng de vanitatea migranţilor, de cumpărăturile lor fără măsură ce conduc la creşterea preţurilor” (Charbit şi alţii, 1997: 122). Odată cu scăderea interesului pentru lucrările agricole, terenurile dobândesc o dimensiune strict imobiliară, multe parcele agricole fiind transferate în intravilan. În localitatea studiată, înainte de criza economică, preţurile terenurilor ajungeau la 10 . 1 500 euro/ar pe şoseaua spre Rădăuţi şi chiar la 2 000 euro/ar în centrul comunei Sectorul construcţiilor „a cunoscut o expansiune fără precedent”, concentrând investiţiile şi eforturile migranţilor, iar „densitatea locuinţelor este cea mai mare din tot judeţul” (Cingolani, 2009: 150). Locuinţele noi din localitate 11 Suprafaţa intravilanului măsura, în 1994, 245 ha (PUG, 1995) pentru ca, în 2010, să se ajungă la 1 417,88 ha. Suprafaţa zonei de locuinţe şi funcţiuni complementare a crescut de la 194,83 ha în 1994, la 275,77 ha în 2010 (19,45% din suprafaţa intravilanului), fiind propus, prin PUG 2011, o creştere a suprafeţei de locuinţe până la 551,19 ha (34,27% din suprafaţa intravilanului). Regulamentul aferent PUG comuna Marginea, realizat în 1995, estima (luând în consideraţie volumul total al populaţiei comunei şi un număr de 1,5 persoane/cameră) la 446 necesarul de locuinţe noi ce urmau a fi construite pe teritoriul comunei până în 2010. În 1992, pe teritoriul comunei Marginea existau 2 212 locuinţe, în 2011 ajungându-se la 3 459 locuinţe, deci în 19 ani s-a înregistrat o variaţie de 56% (1 247 locuinţe), cu mult peste cea propusa prin PUG 1995 (446 locuinţe). În perioada 1994–2011 (deci într-un interval de 17 ani), numărul gospodăriilor populaţiei comunei a variat cu 44 gospodării: de la 2 468 9 Familia mea deţine o casă în Rădăuţi – cel mai apropiat oraş de comună – situat la o distanţă de 8 km. 10 Din altă sursă (neoficială), preţul terenului s-ar ridica chiar la 5 000 euro/ar în anumite zone. 11 Suprafaţa propusă prin PUG 1995, pentru intravilan, era de 1247 ha. 248 ANDRA JACOB (LARIONESCU) 11 în 1994, la 2 502 în 2011, în timp ce numărul locuinţelor a variat cu 1 155: de la 2 304 în 1994 la 3 459 în 2011. Această diferenţa mică, de 44 de gospodării, poate fi explicată prin numărul mare al gospodăriilor de migranţi care nu au fost recenzate în cadrul recensământului populaţiei şi al locuinţelor din octombrie 2011. Cunoscând mărimea medie a unei gospodării din Marginea (3,35 pers./gospodărie în 2011), şi ţinând cont de volumul estimat al emigranţilor (2 153) care nu au fost înregistraţi, obţinem cca. 645 gospodării de migranţi în 2011, absente de pe teritoriul comunei la data recensământului din 2011. Deci, estimăm un total de 3 147 gospodării în 2011. Astfel, dacă în 1994 numărul locuinţelor (2 304) era mai mic decât cel al gospodăriilor (2 468), în 2011 numărul locuinţelor (3 459) depăşeşte numărul gospodăriilor (cca. 3 147). Acest fapt ar putea fi o reflectare a interesului familiilor cu mai mulţi fii necăsătoriţi, de a construi câte o casă pentru fiecare fiu (conform tradiţiei), aceştia locuind însă cu părinţii până la vârsta căsătoriei – încât se ajunge la situaţia ca anumite gospodării să deţină mai multe locuinţe. Figura 5 PUG 2011 Sursa: Primăria comunei Marginea. Mai mult, în 2009 dintre cele aprox. 3 000 de locuinţe proprietate privată, doar 2 000 erau locuite. Conform relatărilor viceprimarului comunei Marginea, cele mai multe autorizaţii de construcţie s-au emis după 1996, numai în perioada 1996–2000 aprobându-se în jur de 250 proiecte/an. Totuşi, datele oferite de direcţia urbanism a Primăriei Marginea, se prezintă după cum urmează: Observăm că cele mai multe autorizaţii de construcţie au fost emise în anii 2001 şi 2006. 12 EFECTE ALE MIGRAŢIEI INTERNAŢIONALE 249 Figura 6 Autorizaţii de constucţie/demolare Sursa: Registrul autorizaţii de construcţie/demolare, Primăria comunei Marginea. Figura 7 Evoluţia numărului total de locuinţe în comune Marginea Sursa: INS; Primăria comunei Marginea. 250 ANDRA JACOB (LARIONESCU) 13 12 Cererea de terenuri construibile a condus la modificarea cursului râului Suceviţa, fiind încărcat doar un braţ, iar celălalt transformat în teren pentru construcţii (Figura 8). Figura 8 Marginea – case noi lângă fosta albie a râului Suceviţa (2009) Locuinţe noi, majoritatea ridicate la roşu, au fost construite şi în apropiere de liziera pădurii, aici terenul fiind concesionat de la Primărie (Figura 9). Figura 9 Case noi pe terenuri concesionate 12 Râul Suceviţa avea două braţe înainte de 1989. 14 EFECTE ALE MIGRAŢIEI INTERNAŢIONALE 251 Utilităţi domestice Echiparea tehnico-edilitară era aproape inexistentă în perioada studiată. În comună, singurul sistem centralizat de alimentare cu apă este cel din zona celor două imobile de locuinţe colective (amplasate în centru, lângă Primăria Marginea). Cei mai mulţi localnici utilizează fântânile (echipate cu sisteme electrice de pompare a apei) din propria gospodărie. Evacuarea apelor uzate menajere se realizează cu fose septice. De asemenea, dacă înainte casa era prima realizată, locul unde se fora puţul şi se săpa fosa stabilindu-se într-o etapă ulterioară, odată cu migraţia în străinătate a locuitorilor comunei, ca urmare a ceea ce au văzut în Italia, ordinea lucrărilor s-a schimbat: mai întâi se ocupă de sistematizarea terenului, amplasarea echipamentelor (puţ, fosă) şi la urmă de ridicarea casei. Alimentarea cu gaze naturale este asigurată de fiecare gospodărie în parte, cu butelii de gaz metan. În unele gospodării acestea sunt amplasate în altă încăpere, după model italian, singurul element vizibil în bucătăria modern utilată fiind un robinet de pornire/oprire a gazului. Reţeaua de electricitate existentă nu acoperea toate zonele destinate locuirii. Astfel, casele nou construite pe şoseaua ce conduce spre municipiul Rădăuţi, ca şi cele construite pe valea Şoarecului, nu beneficiau de un sistem public de alimentare cu energie electrică. În câteva cazuri am observat folosirea panourilor solare/fotovoltaice pentru încălzirea apei/producerea curentului electric. Locuinţa care utilizează o întreagă serie de panouri de acest tip este o vilă situată în apropiere de Rădăuţi. Amplasată pe o colină artificială, după modelul locuinţelor italieneşti, chiar la intrarea în Marginea, această casă este un simbol al reuşitei migraţiei mărginenilor. Construcţia a fost realizată într-o zonă (fost teren arabil) lipsită de reţea de joasă 13 . În plus, tensiune, de aceea utilizarea panourile solare/fotovoltaice pare justificată comuna îşi propune să realizeze un parc de panouri fotovoltaice pentru producerea energiei electrice destinate echipamentelor şi dotărilor de interes public (PUG, 2011). În ceea ce priveşte sistemul de încălzire, înainte de 1989, sătenii utilizau un singur sistem de încălzire: sobele, ce funcţionau cu combustibil solid – lemn. Era o soluţie eficientă din punct de vedere termic, având în vedere abundenţa materialului lemnos din zonă. Astăzi, acest tip de combustibil este preferat de cei mai mulţi, fiind folosit atât la sobe, cât şi la centralele termice. Anumiţi migranţii au optat pentru sistemul de încălzire cu centrală termică şi radiatoare, sau combinând radiatoarele cu serpentinele montate în pardoseală. O serie de case noi erau (sau urmau să fie) încălzite doar cu sobe, cu sobe şi calorifere (apa caldă din calorifer se încălzea cu ajutorul sobei) sau pe lângă sistemul de încălzire cu centrală şi radiatoare prevăzuseră una sau mai multe sobe în încăperi. 13 Din informaţiile primite de la anumiţi localnici, cunoscuţi ai proprietarilor, panourile ar fi costat în jur de 40 000 euro, în timp ce locuinţa în jur de 700 000 euro. Grădina casei (ce a costat în jur de 10 000 euro) a fost proiectată de o firmă care o şi întreţine. Proprietarul, deşi provine dintr-o familie săracă, cu mai mulţi copii, este patronul unei firme de amenajări interioare (pentru birouri şi bănci) cu sediul în Italia. Pe lângă locuinţa din Marginea, acesta mai deţine o casă lângă Milano. 252 ANDRA JACOB (LARIONESCU) 15 Configuraţia şi amplasarea noilor locuinţe Situată în imediata vecinătate a oraşului Rădăuţi (în depresiunea Rădăuţiului) şi în sfera de influenţă a acestuia, comuna se înscrie în zona etnografică Rădăuţi, arie în care, la mijlocul secolului al XX-lea, predomina tipul de sat răsfirat liniar sau liniar tentacular. Etnograful Maria Cioară (1979) menţionează printre satele din această categorie aşezările Suceviţa şi Voievodeasa, în timp ce Marginea, prezentând o structură răsfirată, cu locuinţe aşezate la intervale mari unele de altele (interstiţiile fiind reprezentate de terenuri agricole şi livezi), aparţinea tipului de sate „răsfirate cu tendinţe de adunare” (Figura 10), dezvoltate în lungul cursurilor râurilor şi a arterelor de comunicaţie. Figura 10 Marginea în secolul trecut – anii ’70 (fotografie prof. Toader Magopăţ) Astăzi, clădirile din gospodăriile învecinate sunt amplasate la distanţe mici unele de celelalte (Figura 11) datorită penuriei terenurilor de construcţie, ca şi amplasării caselor copiilor pe lotul gospodăriei părinteşti, în pofida faptului că regulamentul local de urbanism (2011) prevede ca distanţa minimă între o locuinţă 14 izolată şi limitele laterale ale parcelei să fie de 3 metri. Cingolani observă şi el cum „densitatea locuinţelor este cea mai mare din tot judeţul” (Cingolani, 2009: 150), fapt ce explică de ce, în zonele centrale ale satului, noile case sunt „adosate unele altora fără a respecta distanţele minimale de siguranţă” (Cingolani, 2009: 151). 14 „Clădirile se vor retrage faţă de limitele laterale ale parcelei cu cel puţin jumătate din înălţimea la cornişă, dar nu cu mai puţin de 3 metri” (Regulament local de urbanism, 2011: 14). 16 EFECTE ALE MIGRAŢIEI INTERNAŢIONALE 253 Figura 11 Marginea – clădiri din gospodării învecinate amplasate la distanţă mică una de cealaltă (2009) Figura 12 Marginea – locuinţe cuplate pentru doi fraţi – migranţi (2011) 254 ANDRA JACOB (LARIONESCU) 17 Noile locuinţe sunt construite pe terenul părinţilor proprietarilor (unele dintre ele foste terenuri agricole), pe loturi cumpărate de la localnici sau pe loturi 15 de Primărie. Predomină casele izolate (o urmă poate a vechilor concesionate locuinţe izolate pe parcelă), pe alocuri întâlnindu-se şi locuinţe cuplate (Figura 12). Cele mai multe locuinţe noi din Marginea sunt realizate în sistem P + M sau P + 1E. Figura 13 Marginea – case noi cu acoperişuri în două ape (2011) În ceea ce priveşte faţadele noilor locuinţe, apar două tendinţe extreme. Prima constă în a se armoniza cu arhitectura caselor construite în epoca comunistă (Figura 14), ce se evidenţiau prin culori deschise ale faţadelor (de obicei alb sau crem) şi, în unele cazuri, prin utilizarea logiilor cu arcade şi parapete pline (de aici şi denumirea lor de „case cu balcon”). A doua tendinţă se detaşează atât de trăsăturile arhitecturii tradiţionale – casele româneşti şi nemţeşti (Figura 15) –, cât şi de plastica de faţadă a caselor „comuniste” (Figura 16), adoptând culori, materiale şi configuraţii ce reprezintă inovaţii în domeniul formal pentru zona studiată (Figura 17). 152 2 Aceste loturi aveau suprafeţe de 600 msau 1000 m. Numărul caselor construite pe terenuri concesionate ajunsese în 2009 la 200. 18 EFECTE ALE MIGRAŢIEI INTERNAŢIONALE 255 Figura 14 Marginea – volumetrie realizată în armonie cu arhitectura caselor construite înainte de 1989 (2011) Figura 15 Marginea – locuinţe tradiţionale (2009) 256 ANDRA JACOB (LARIONESCU) 19 Figura 16 Marginea – case „comuniste” (2009) Printre noile elemente „de import” menţionăm balcoanele cu balustrada din fier forjat sau inox, cărămidă aparentă (de faţadă), ferestrele largi şi zugrăveli viu colorate. Figura 17 Marginea – noi forme şi materiale utilizate în concepţia faţadelor (2009) Utilaje şi tehnici de construcţie Casele noi sunt făcute la standarde foarte înalte. Muncind acolo de la doi, trei, cinci ani, când veneau înapoi în România şi se întorceau, nu le mai plăcea deloc nici casa, nici maşina, nici poarta, nici gardul, schimba totul. Da domne’ vreu să trăiesc în ţara mea, da mai bine, ca acolo [...] au împrumutat foarte multe din afară în domeniul ăsta [...] A fost o educaţie prin faptul că au ieşit în afară [...] Inclusiv alimentară, inclusiv în domeniul construcţiilor... Oamenii vor calitate (interviu A. P., Marginea, 2011). Inginerul P. îşi aminteşte cum, în anii 1994, localnicii foloseau mijloace rudimentare în executarea lucrărilor de construcţie. Astfel, balastrul se realiza manual: „[...] se-ncărca pe o pataşcă […] un fel de targă făcută din lemn din scânduri, cu o ramă şi pusă pe doi pari. Un om prindea de un capăt şi unul de un capăt. Şi duceau 20 EFECTE ALE MIGRAŢIEI INTERNAŢIONALE 257 asta manual până la gaura de la fundaţie […] şi o răsturnau pe lateral acolo, deci cât puteau să ducă? câte o roabă […]” (interviu ing. P., Marginea, 2009). Tot în acei ani, „nu se puneau stâlpi de rezistenta la clădiri […] clădirile se începeau cu parter şi dacă le venea ideea că vrea cu mansardă trebuia obligatoriu să puie stâlpi de rezistenţă şi […] era cheltuială mai mult, suplimentară” (interviu ing. P., Marginea, 2009). Odată cu migraţia internaţională a mărginenilor, situaţia economică s-a schimbat, sectorul construcţiilor dezvoltându-se la rândul lui: Ei, acuma, în ultimii ani […] au adus utilaje, au fel de fel de schele, au fel de fel de malaxoare, betoniere, se face betonul mecanic, planşeele sunt care aduc cu pompele şi-şi toarnă direct. Vin cu betoniere, cu o cifă din aia mare, cu pompă şi-l ridică betonul până la nivelul unde are de turnat planşeul […] (interviu ing. P., Marginea, 2009). Noile utilaje şi tehnici de construcţie folosite în realizarea caselor au un randament de neimaginat în trecut: [...] fel de fel de excavatoare, de buldoexcavator din ăsta care ridică, elevator […] ridică tot paletul întreg, să zicem doi metri cubi de BCA, îi ridică imediat sus […] fără să mai ridice pe o pantă făcută din lemn, cum cărau ei cu roabele, unul trăgea la cârlig, unul împingea, sau doi trăgeau în faţă şi unul împingea, era destul de greu (interviu ing. P., Marginea, 2009). Astfel, migranţii, având experienţa lucrului în străinătate, în sectorul construcţiilor, ajung să lucreze „mult mai repede, mai eficient şi mai trainic”, încât, după cum observa meşterul T. R.: „Acuma la noi càsele, dacă vrei, într-o vară îţi faci o casă. Materiale găseşti de care vrei […]” (interviu T. R., Marginea, 2009). Mai mult, unii au „firme acolo de construcţii, ale lor […] ca meseriaşi s-au acomodat foarte repede şi au prins noutăţile” (interviu ing. P., Marginea, 2009). De asemenea, înainte, casa era prima realizată, apoi se stabilea locul unde se fora puţul şi se săpa fosa. Odată cu migraţia în străinătate, ca urmare a ceea ce au văzut în Italia, ordinea lucrărilor s-a schimbat: mai întâi se ocupă de sistematizarea terenului, amplasarea echipamentelor (puţ, fosă) şi la urma de ridicarea casei. Asigurarea confortului termic, în condiţiile temperaturilor foarte scăzute din timpul iernilor lungi şi geroase (temperatura medie anuală este de +8°C), se realizează prin izolarea pereţilor cu „scârţ” (polistiren). Având în vedere faptul că majoritatea bărbaţilor au lucrat sau lucrează în construcţii în Italia, experienţa profesională şi de viaţă şi-au pus amprenta asupra soluţiilor tehnice alese la realizarea locuinţelor personale: [...] mai recent, deci, ce-am mai văzut, inclusiv sistemul constructiv care era înainte clasic, deci izolaţie cu tencuială cu mortar, e acum majoritatea vor să-şi facă termoizolaţie, să-şi pună polistiren expandat sau extrudat cum se cheamă, plasă, şi o tencuieşte deja cu un material rezistent la intemperii (interviu ing. P., Marginea, 2009). Astfel, a fost „importat” din Italia un sistem de izolare a pereţilor ce constă (conform explicaţiilor migranţilor) din două straturi de cărămidă (cel exterior 258 ANDRA JACOB (LARIONESCU) 21 de 12,5 cm, iar cel interior de 8 cm) între care se interpune termoizolaţia (polistiren) de 5 cm şi eventual un strat de aer de 5 cm (Figura 18). Figura 18 Marginea – sistem constructiv „de import” (2009) Totuşi, meşterul S. P. consideră că migranţii „au tradus golul ăla de aer care-l lasă italienii la zona lor, cu 5 cm de polistiren […] la noi”, şi este uimit cum unii aplică acest sistem de izolare al pereţilor fără să se gândească la diferenţele de temperatură între cele două regiuni (de origine şi de destinaţie): „tu vii la –35 [°C – în Marginea] cu acelaşi sistem?” (interviu S. P., Marginea, 2010). Meşterul consideră că aplicând o astfel de soluţie la construcţiile din Marginea „[…] peretele ala e posibil sa aibă fisuri, şi toţi au fisuri. Eu am frate şi cumnat la care le-am făcut aşa şi pereţii interiori după ce-s daţi cu var [au fisuri]” (interviu S. P., Marginea, 2010). Mai mult, meşterul cunoaşte şi procesul ce generează un astfel de rezultat (deoarece S. P. a apelat la un specialist pentru a găsi soluţia tehnică ce ar fi corectă), conchizând ca termoizolaţia nu trebuie aşezată la mijlocul zidului: Am mers la un târg de construcţii la […] Bucureşti şi am prins pe un domn inginer amabil care prezenta sisteme de izolaţii şi la el m-am lămurit ce-i cu izolaţia înăuntru, la mijloc şi-n afară şi l-am întrebat ‘[…], nu vă supăraţi, eu îs mai de la ţară şi aş vrea o discuţie […]; am o nelămurire, o precizare dumneavoastră să-mi faceţi ca să am o bază când îi explic omului vis-à–vis de poziţionarea izolaţiei […] afară îi mai bine şi mi-o explicat foarte clar de ce […]; la mijloc […] nu îi indicat din cauză că jumătatea de zid care-i expusă 22 EFECTE ALE MIGRAŢIEI INTERNAŢIONALE 259 frigului afară, nu va fi caldă niciodată şi acolo va fi iarăşi condens. Şi în timp condensul ăsta se lăsa în jos, pentru că el […] se formează datorită diferenţei de temperatură, şi neavând aeraj nu se duce nicăieri şi în partea de jos o să apară probleme, zidul se îmbolnaveşte […], dar nu toţi oamenii acceptă lucrul ăsta, chiar dacă-i explic cu lux de amănunte […] ca şi dumneavoastră, le-am spus la mulţi […] nu au acceptat […]; mediul unde lucrează îşi pune amprenta pe convingerea lui (interviu S. P., Marginea, 2010). Din acest motiv, poate, am întâlnit cazuri când sistemul este reinterpretat în context local – modificându-se grosimea zidului, sau, în loc de cărămidă, se foloseşte BCA şi stratul de aer este eliminat: „Am pus bolţari pe cinşpe şi cu scârţ înăuntru. Că aşa am văzut în Italia” (interviu S., Marginea, 2010). În schimb, tânărul T., migrant plecat de 9 ani în Italia, doreşte sa izoleze pereţii din cărămidă ai viitoarei sale locuinţe cu polistiren, aplicat pe faţa exterioară a faţadei casei prin pulverizare. Pereţii vor fi realizaţi din cărămidă şi nu din BCA, deoarece consideră că acesta este cancerigen. De asemenea, planşeul anexei, de peste parter, a fost realizat după tehnicile văzute în Italia. Deoarece în Italia apele de ploaie, evacuate prin burlane, sunt drenate printr-un un sistem de canalizare aşezat sub trotuar, C. s-a gândit să aplice această tehnologie şi la propria-i casa, din Marginea (Figura 19). Figura 19 Marginea – tub ce preia apa de ploaie de la burlan – burlanul nefiind încă instalat (2009) O inovaţie asemănătoare, preluată de la italieni de către un alt migrant, M., consta în aşezarea unor tuburi la baza fundaţiilor – pentru drenarea apelor care ar putea inunda subsolurile caselor – şi acoperirea tuburilor cu pietriş (Figura 20). 260 ANDRA JACOB (LARIONESCU) 23 Figura 20 Marginea – sistem de drenare a apelor, preluat din Italia (2009) Casa lui M. (Figura 21), are parterul cu mult înălţat deasupra solului, iar demisolul este izolat termic şi hidrofug. Alegând această soluţie constructivă, proprietarul (care lucrează şi el în construcţii, în Italia) a dorit să-şi protejeze locuinţa de posibilele inundaţii, mai ales că vechea locuinţă, situată pe o parcelă alăturată, a fost afectată recent de inundaţii. Figura 21 Marginea – locuinţă cu demisol înalt (2009) 24 EFECTE ALE MIGRAŢIEI INTERNAŢIONALE 261 CONCLUZII Implicaţiile fenomenului sunt numeroase şi pe toate planurile. În primul rând, migraţia a schimbat peisajul şi cadrul construit. Noile locuinţe se depărtează de modelul tradiţional, atât prin configuraţia formală cât şi prin culorile şi materialele utilizate în concepţia faţadelor. Vechile materiale de construcţie (în special lemnul) sunt respinse, datorită legăturii lor cu locuinţele mici, tradiţionale, martore ale unui trecut dureros (Schiltz, 2003), migranţii preferând utilizarea unor materiale de calitate (de import sau aduse de ei din ţara-gazdă). Numărul mare al locuinţelor, ce depăşeşte numărul gospodăriilor, ca şi dimensiunile generoase ale caselor nou construite, au condus la situaţia în care două clădiri învecinate sunt amplasate la distanţe mici una de cealaltă. În al doilea rând, investiţiile migranţilor au contribuit la dezvoltarea sectorului construcţiilor pe plan local şi la ridicarea preţurilor terenurilor construibile, a materialelor de construcţie şi a mâinii de lucru (Diminescu, 1999; Cingolani, 2009; Moisa, 2009; Lopez, 2010). Nu în ultimul rând, migraţia a favorizat importarea unor noi sisteme constructive, tehnici şi utilaje de construcţie, dar şi a unor sisteme de încălzire, canalizare şi alimentare cu apă şi electricitate mai economice sau mai performante. BIBLIOGRAFIE Aguilar, F., Labour migration and ties of relatedness: diasporic houses and investments in memory in a rural Philippine village, in “Thesis Eleven”, vol. 98, no. 1, 2009, pp. 88–114, available online at http://the.sagepub.com/cgi/content/abstract/98/1/88. Alexandru, M., Mobilitate socială şi migraţie. O nouă perspectivă asupra inconsistenţei de status. Cazul migraţiei România – Italia, Teză de doctorat, Universitatea Bucureşti, 2012. Anghel, R., Migraţia şi problemele ei. Perspectiva transnaţională ca o nouă modalitate de analiză a etnicităţii şi schimbării sociale în România, în Bokor Zsuzsa (coord.), Working papers in Romanian minority studies, 4/2008, Cluj-Napoca, Institutul pentru studierea problemelor minorităţilor naţionale, 2008, pp. 1–16. Anghel, R., From irregular migrants to fellow Europeans: changes in the Romanian migration flows?, în Bommes, M., Sciortino, G. (coord.), Foggy Social Structures. Irregular Migration, European Labour Markets and the Welfare State, Amsterdam, Amsterdam University Press, 2011, pp. 23–43. Boswell, C., Ciobanu, O., Culture, Utility or Social Systems? Explaining the Cross-national Ties of Emigrants from Borsa, Romania, în „Ethnic and Racial Studies”, vol. 32, nr. 8, 2009, pp. 1346–1364. Charbit, Y., Hily, M.–A., Poinard, M., Le va-et-vient identitaire. Migrants portugais et village d’origine, Paris, INED, 1997. Cingolani, P., Romeni d’Italia. Migrazioni, vita quotidiana e legami transnazionali, Bologna, Il Mulino, 2009. Cioară, M., Zona etnografică Rădăuţi, Bucureşti, Editura Sport-Turism, 1979. Ciobanu, R. O., Migraţia internaţională şi schimbarea comunitară, în „Sociologie Românească”, vol. 2, nr. 2, 2004, pp. 124–140 Crăciun, G., Popescu, C.-V., Mică enciclopedie a localităţii Marginea – Suceava, Suceava, Lidana, 2007. Diminescu, D., Installation dans la mobilité, în „Migration/Etudes”, no. 91, 1999, available online at http://www.namediffusion.net/txtdana/mobilite_titre.html. 262 ANDRA JACOB (LARIONESCU) 25 Levitt, P., Social Remittances: Migration Driven Local-Level Forms of Cultural Diffusion, în “International Migration Review”, vol. 32, no. 4, 1998, pp. 926–948. Lopez, S. L., The Remittance House: Architecture of Migration in Rural Mexico. Buildings & Landscapes, în “Journal of the Vernacular Architecture Forum”, vol. 17, no. 2, 2010, pp. 33–52. Massey, D. S., Arango, J., Hugo, G., Kouaouci, A., Pellegrino, A., Taylor, E. J., Worlds in motion: understanding international migration at the end of the millennium, Oxford, Clarendon Press, 1998. Mihăilescu, V., From Cow to Cradle. Mutations and Meanings of Rural Household in Post-socialism, în “International Review of Social Research”, vol. 1, no. 2, 2011, pp. 35–63. Miller, D., The comfort of things, Cambridge, Malden MA, Polity, 2008. Miranda, A., Villageois et émigrés à Casalvieri (Italie), în „Études rurales”, no. 135/136, 1994, pp. 111–122. Moisa, D., Amener l’ailleurs chez soi. Pratiques architecturales domestiques au Pays d’Oas, în „Ethnologies”, vol. 31, no. 1, 2009, pp. 77–110, available online at http://www.thefreelibrary.com/ Moisa%2c+Daniela-a12562. Accesat în 23 ianuarie 2013. Moisa, D., Maisons de rêve au pays d’OAS. (Re)construction des identités sociales à travers le bâti dans la Roumanie socialiste et postsocialiste, Teză de doctorat, Universitatea Laval, 2010. Nagy, R., Tourisme et migration dans le Maramureş, in “Ethnologies”, vol. 31, no. 1, 2009, pp. 111–126. Pathirage, J., Collyer, M., Capitalizing social networks: Sri Lankan migration to Italy, în “Ethnography”, no. 12, 2011, pp. 315–333. Pinson, D., Lecture de l’habitat: les registres culturels de la maison de l’émigré marocain, în Villanova. R., De Hily, M.-A., Varro, G., (coord.), Construire l’Interculturel, de la notion aux pratiques, Paris, L’Harmattan, 2001, pp. 308–325. Pop, D., The Developmental Effectiveness of Remittances: Case Study on Huedin Town, România, în “The Wiiw Balkan Observatory”, 2006, available online at http://balkan-observatory.net/ index.php/publications/working-papers/153-064-the-developmental-effectiveness-of-remittances- case-study-on-huedin-town-romania. Riccio, B., “Transmigrants” mais pas „nomades”. Transnationalisme mouride en Italie, în “Cahiers d'études africaines”, vol. 1, no. 181, 2006, pp. 95–114. Sandu, D., Voineagu, V., Panduru, F., Dezvoltarea comunelor din Romania, 2009, [Electronic version], available online at http://sites.google.com/site/dumitrusandu/bazededate. Sayad, A., Les trois „âges” de l'émigration algérienne en France, în „Actes de la recherche en sciences sociales”, vol. 15, 1977, pp. 59–79. Schiltz, A., L’Emigration portugaise au Grand-Duché de Luxembourg. Analyse de l’impact local dans le village de Fiolhoso, Dizertaţie, Université Libre de Bruxelles, 2003. Stan, R., Patterns and Socio-economic Consequences of International Labour Migration on Catholic and Orthodox Villages from Eastern Romania (Neamt County), în Bárány, T., Pulay, G., Zakariás, I., (coord.), A tarkaság dicsérete. Az Erasmus Kollégium diákjainak tanulmányai, Budapest, Erasmus Kollégium Alapítvány, 2005. Stark, O., Bloom, D. E., The new economics of labor migration, în “American Economic Review”, no. 75, 1985, pp. 173–178. Şerban, M., Grigoraş, V., Dogenii din Teleorman în ţară şi străinătate, în „Sociologie românească”, nr. 2, 2000, pp. 31–56. Tue, A., Toderaş C., Cajvana: Casă prin telefon pentru familia reunită de 3 ori pe an, în „Gazeta de Cajvana”, nr. 3, 2012, available online at http://www.gazetacajvana.com/2012/03/cajvana- casa-prin-telefon-pentru-familia-reunita-de-3-ori-pe-an/. Turner, B., Statusul, traducere din limba engleza de Adina Preda, Bucureşti, Editura DU Style, 1998. Vasile, M., Cercetarea stilului de viaţă, în Mărginean, I., Precupeţu, I.. (coord.). Paradigma calităţii vieţii, Bucureşti, Editura Academiei Române, 2011, pp. 111–130. Villanova, R., De Leite, C., Raposo, I., Maisons de rêve au Portugale, Paris, Creaphis, 1994. Villanova, R., De, “Double Residence”: A Space for Intergenerational Relations. Portuguese Immigrants in France in the Twentieth and Twenty-First Centuries, în “Portuguese Studies Review”, vol. 14, no. 2, 2006, pp. 241–261. 26 EFECTE ALE MIGRAŢIEI INTERNAŢIONALE 263 he paper rely on a qualitative research launched in the summer of 2009, part of a doctoral research project in sociology, T which aimed to observe the houses built by migrants from rural areas. The paper is purely descriptive, tracing the impact of international migration on rural housing in Romania in general and, in particular, in the village of Marginea. The paper is structured around five sections. The first part sets up the place and the role of the house within the international migration context, while the second part includes the data and methods used in my fieldwork. The two sections, which follow, describe the field and illustrate the impact of international migration on housing in migrants’ homeland. Finally, I present a short summary of the ways in which migration changed the built landscape on migrants’ homeland. Keywords: house, architecture, international migration, village of origin. 